<classify> Akizungumza na waandishi wa habari jana msemaji wa DRFA, Omar Katanga alisema awali uchaguzi huo ulikuwa ufanyike Jumapili iliyopita katika ukumbi wa JKT Mgulani, lakini uliahirishwa wanachama wakiwa ukumbini.Kamati inapenda kuutaarifu umma kuwa mchakato wa uchaguzi una baraka zote kutoka TFF, hivyo uingiliaji wowote unakwenda kinyume na ibara ya 61ya kanuni za uchaguzi za TFF za mwaka 2013 na ibara za 526 na 566a za katiba ya TFF ambazo zinaelekeza kuwa majukumu ya uchaguzi yapo chini ya kamati ya uchaguzi, alisema Katanga.Baada ya uchaguzi huo kuahirishwa ukumbini Jumapili iliyopita mwenyekiti wa kamati ya uchaguzi ya DRFA wakili Rashid Saadallah aliitaka kamati hiyo ya TEFA kumuandikia barua kueleza sababu ya kuahirisha uchaguzi huo. Baada ya kupitia sababu hizo,ndipo DRFA ikatoa majibu kwa kuelekeza uchaguzi huo kufanyika Jumapili hii.  <topic>: MICHEZO 